Ir-Regolament tal-Kunsill (KEE) Nru 2410/92
tat-23 ta' Lulju 1992
li jemenda r-Regolament (KEE) Nru 3975/87 li jistabbilixxi l-proċedura għall-applikazzjoni tar-Regoli dwar il-kompetizzjoni għall-impriżi fis-settur tat-trasport bl-ajru
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabilixxi l-Komunità Ekonomika Ewropea, u b'mod partikolari l-Artikolu 87 tiegħu,
Wara li kkunsidra l-prosposta mill-Kummissjoni [1],
Wara li kkunsidra l-opinjoni tal-Parlament Ewropew [2],
Wara li kkunsidra l-opinjoni tal-Kumitat Ekonomiku u Soċjali [3],
Billi r-Regolament (KEE) Nru 3975/87 [4] ifforma parti minn pakkett ta' miżuri inter-relatati adottati mill-Kunsill bħala l-ewwel pass lejn it-tlestija tas-suq intern tat-trasport; billi l-għan tiegħu kien għaldaqstant limitat għat-trasport internazzjonali bl-ajru bejn l-ajruporti tal-Komunità;
Billi, għalhekk, fil-preżent il-Kummissjoni m'għandha l-ebda mezz sabiex tinvestiga direttament każijiet ta' suspett ta' ksur ta' l-Artikoli 85 u 86 tat-Trattat u m'għandhiex il-poteri li tieħu deċiżjonijiet jew li timponi dawk il-penalitajiet kif meħtieġa sabiex hija tawtorizza ftehim taħt l-Artikolu 85(3) u sabiex twaqqaf il-ksur stabbiliti minnha dwar trasport fi Stat Membru;
Billi t-trasport bl-ajru interament fi Stat Membru huwa issa wkoll soġġett għal miżuri ta' liberalizzazzjoni Komunitarji; billi huwa għalhekk mixtieq li jkunu stabbiliti regoli li taħthom il-Kummissjoni, tieħu azzjoni mill-qrib u kostanti ma' l-awtoritajiet kompetenti ta' l-Istati Membri, tista' tieħu l-miżuri mitluba għall-applikazzjoni ta' l-Artikoli 85 u 86 tat-Trattat f'dan il-qasam tat-trasport bl-ajru, f'sitwazzjonijiet fejn il-kummerċ bejn l-Istati Membri jista' jkun effettwat;
Billi hemm bżonn li jiġi stabbilit qafas legali żgur u ċar għat-trasport bl-ajru fi Stat Membru, waqt li tkun żgurata l-applikazzjoni konsistenti tar-regoli tal-kompetitizzjoni; billi, għalhekk, l-għan tar-Regolament (KEE) Nru 2975/87 għandu jkun estiż għal dan il-qasam tat-trasport bl-ajru,
ADOTTA DAN IR-REGOLAMENT:
L-Artikolu 1
Il-kelma "internazzjonali" hija hawnhekk imħassra mill-Artikolu 1(2) tar-Regolament (KEE) Nru 3975/87.
L-Artikolu 2
Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-23 ta' Lulju 1992.